ཕྱིར་དྲན་དང་སྦྲགས་འགྱོད་བཤགས་བྱས་པ།ཅཱན་ཨེར་བྲོས་འགྲོ་བའི་ལམ་བར་དུ་ཁོ་མོས་རང་ཉིད་བྲོས་ཕྱིན་པ་སྐུ་ཞབས་ལོ་ཆེ་སི་ཐེ་ཡིས་ཤེས་ན།ཁོང་ལ་བློ་ཕམ་ཆེན་པོ་ཡོང་བ་དང་།དེས་ཁོང་ཉིད་མྱ་ངན་གྱི་རྒྱ་མཚོར་ལྷུང་འཇུག་གི་རེད་བསམས་ནས་གནོང་འགྱོད་དང་སྦྲགས་འགྱོད་བཤགས་བྱས་ཡོད་དེ།ཅཱན་ཨེརནང་ཞེས་བྲིས་ཡོད།དོན་གྲུབ་རྒྱལ་གྱིཤ་དང་རུས་པའི་བརྩེ་དུངསནང་དུ་ཡང་ཨ་ཁུ་ལྷ་བཟོ་རོགས་པ་གཉིས་དང་མཉམ་དུ་ཡུལ་གཞན་དུ་བྲོས་ཏེ།ལྷ་བཟོའི་ལག་རྩལ་ལ་བརྟེན་ནས་ལག་འབབ་རྒྱ་ནོམ་པ་བྱུང་རྗེས།ཕ་ཡུལ་དུ་ལོག་པའི་ལམ་བར་དུ་ཇག་པས་མི་བསད་རྒྱུ་འཕྲོག་བྱས་པ་དང་།ཨ་ཁུ་ལྷ་བཟོ་རང་ཡང་རྨས་སྐྱོན་ཚབ་ཆེན་ཕོག་ནས།མུན་ནག་གི་མཚན་མོ་དེར་གར་འགྲོ་འདིར་འདུག་མེད་པར་ཐང་སྟོང་དུ་ལུས་དུས།རང་གི་པ་ཕ་གཅིག་པུ་གཡུག་བཞག་ནས་བྲོས་འགྲོ་བ་དེར་ཕྱིར་དྲན་བྱས་ཤིང་།དེས་པ་ཕ་ལ་མྱ་ངན་ཚད་མེད་སྤྲས་ཡོད་པར་གནོང་འགྱོད་སྐྱེས་ཡོད་པའི་སྐོར་དུ།ཤ་དང་རུས་པའི་བརྩེ་དུངསནང་མཚན་མོ་དེར།ཁོང་གཉིད་ལས་སད་དུས་རང་གི་བུ་འཁྲིས་སུ་མེད་པ་མཐོང་བའི་སྐབས་སུ།ཁོང་གི་སེམས་ལ་འཚུབ་ཆ་ཅི་འདྲ་ཆེན་པོ་ཞིག་ལངས།ཞེས་དང་ཡང་ངས་ཁོང་གི་སེམས་ལ་བཟོད་ཐབས་མེད་པའི་མནར་གཅོད་བཏང་བ་དང་།འདག་ཐབས་མེད་པའི་ཉེས་པ་བསགས།དང་།ཁྱེད་རང་བདེ་མོ་འཚམས་པོར་བཞུགས་ལགས་སམ།ན་བ་འདྲ་མ་བྱུང་ངམ།སོགས་ལས་རང་གི་འགྱོད་བཤགས་བྱས་པ་དང་།རང་གི་ཕ་ལ་བཅངས་པའི་བརྩེ་དུངས་མཚོན་པར་བྱས་ཡོད་པ་དེ་གཉིས་འདྲ་བ་གང་ཞིག་ཚིག་བེད་སྤྱད་པ་ཡང་ཧ་ལམ་གཅིག་མཚུངས་སུ་སྣང་།